ZÁPISNICA č. 1/2026-2027
Z pracovnej a pedagogickej porady zamestnancov Materskej školy
Názov materskej školy: Materská škola – Óvoda 
Adresa materskej školy: Námestie priateľstva 2173/27, 929 01 Dunajská Streda
Dátum konania pedagogickej rady: 26.8.2026
Miesto konania: MŠ Námestie priateľstva 2173/27, 929 01 Dunajská Streda
Prítomní členovia: Pedagogickí zamestnanci MŠ podľa prezenčnej listiny
Program
1. Otvorenie
2. Vyhodnotenie školského roku 2025/2026 
3. Organizácia školského roka 2026/2027
4. Organizačné pokyny MŠVVaM SR
5. Prerokovanie školského vzdelávacieho programu a plánu práce školy
6. Rozdelenie pracovných úloh a zodpovedností
7. Rozpis pracovného času a určenie triednictva
8. Koordinácia projektov, súťaží a spolupráce s ďalšími školami a zariadeniami
9. Vedenie pedagogickej dokumentácie a ochrana osobných údajov
10. Plánovanie výchovno-vzdelávacej činnosti a profesijný rozvoj
11. BOZP, PO a bezpečnosť detí
12. Prevádzka školy a adaptačné obdobie detí
13. Príprava prvého rodičovského združenia
14. Doplnenie člena rady školy z radov rodičov
15. Plán aktivít na september
16. Diskusia
17. Záver
Priebeh porady
Rokovanie pedagogickej rady otvorila riaditeľka materskej školy Zuzana Nagyová, ktorá privítala prítomných a oboznámila ich s programom rokovania.
Riaditeľka a pedagogickí zamestnanci zhodnotili priebeh a výsledky výchovno-vzdelávacej činnosti za školský rok 2025/2026. Prerokovali plnenie cieľov školského vzdelávacieho programu, realizáciu plánovaných aktivít a projektov, spoluprácu so zákonnými zástupcami a ďalšími inštitúciami, ako aj dosiahnuté výsledky detí.
Pozornosť bola venovaná pozitívnym skúsenostiam, zisteným nedostatkom a možnostiam zlepšenia pedagogickej práce v nasledujúcom školskom roku. Získané poznatky budú využité pri plánovaní výchovno-vzdelávacej činnosti a pri príprave aktivít na školský rok 2026/2027.
Zamestnanci boli oboznámení s organizáciou školského roka 2026/2027, organizačnými pokynmi MŠVVaM SR, prevádzkou materskej školy a pracovnými povinnosťami. Prerokoval sa školský vzdelávací program, plán práce školy, rozpis pracovného času, triednictvo a rozdelenie zodpovednosti za jednotlivé pracovné úlohy, projekty, súťaže, kabinety a knižnice.
Pozornosť sa venovala vedeniu pedagogickej a ďalšej dokumentácie, evidencii neprítomnosti detí, ospravedlňovaniu neprítomnosti, splnomocneniam, informovaným súhlasom a ochrane osobných údajov. Zamestnanci boli oboznámení s vnútornými predpismi školy, zásadami BOZP a PO a povinnosťou zabezpečiť bezpečnosť detí.
Prerokovalo sa plánovanie výchovno-vzdelávacej činnosti, adaptačné obdobie novoprijatých detí, spolupráca s rodičmi a ďalšími školskými zariadeniami a vypracovanie plánu profesijného rozvoja.
Zamestnanci sa dohodli na príprave prvého rodičovského združenia, na ktorom budú rodičia oboznámení s organizáciou školského roka, školským poriadkom, dochádzkou detí, plánovanými aktivitami a ďalšími organizačnými otázkami.
Zároveň sa prerokovala potreba doplnenia člena rady školy z radov zákonných zástupcov vzhľadom na odchod dieťaťa doterajšieho člena do základnej školy. Bude pripravený postup na oslovenie rodičov a uskutočnenie voľby v súlade s platnými pravidlami.
Plán aktivít na september bude realizovaný podľa plánu práce školy. Konkrétne rozdelenie pracovných úloh a zodpovedností je uvedené v prílohe zápisnice.
Uznesenie
Pedagogická porada:
· berie na vedomie organizáciu školského roka 2026/2027,
· ukladá zamestnancom dodržiavať pracovný, školský, organizačný a prevádzkový poriadok,
· ukladá zamestnancom plniť pridelené úlohy a dodržiavať zásady BOZP a PO,
· ukladá pedagogickým zamestnancom viesť dokumentáciu riadne a včas a zabezpečiť ochranu osobných údajov,
· ukladá zamestnancom realizovať plánovanie výchovno-vzdelávacej činnosti podľa školského vzdelávacieho programu,
· ukladá pripraviť prvé rodičovské združenie a podklady k doplneniu člena rady školy,
· ukladá zodpovedným osobám plniť pridelené úlohy podľa prílohy zápisnice.
Záver: 
Porada bola ukončená po prerokovaní všetkých bodov programu.
V Dunajskej Strede dňa 26. 08. 2026
Podpis zapisovateľa:  Erika Bölcsová
Podpis overovateľky:  Budayová Katarína
Podpis riaditeľky:  Zuzana Nagyová

Prílohy:
1. Prezenčná listina.
2. Rozdelenie pracovných úloh a zodpovedností.



